Ostrearium genus
Ostrearium genus est grex paraphyleticus bivalvium quae homines ad comedendum quaerunt, venditant, saepe colunt, quae etiam incocta sumere solent. Per orbem terrarum anno 2015 ostreorum omnium generum 5 321 737 000 chiliogrammata venditata sunt, pretio dollarium 4 094 411 000. Anno 2019 per aquacultura chiliogrammata 6 126 000 000 venditata sunt, pretio dollarium 7 243 000 000; eodem anno chiliogrammata 134 000 000 ostreorum incultorum per capturam venditata sunt, pretio dollarium 174 000 000. Aenigma Graecum Hellenisticum papyro servatum, cui "ostreum" respondet, sic reconstructum est: [Μέ]μνονος Αἰθιοπῆος ὅπου χυτὸν ἤρίον ἐστίν [ . . .  ... ]ης δ' ἀδάμαντο[ς ἐ]πὶ σπιλάδεσσι τιθήνει, Ἀγροτέρης ἐραταῖς λαμπάσι τερπόμενον· θ[οίν]η δ' [εἰ]μὶ βροτοῖσιν ἀφέψαλος, ἡνίκα Δωσοῦς [νυμφί]ος [ἀ]νδιχάσῃ ῥινοτόροις βέλεσιν ("Prope tumulum Memnonis Aethiopis non Nilus me nutrivit sed Pontus Helles virgineae ad scopulos adamantinos dum radiis Agroterae [Artemidos] perfundor. Igne expers dapes sum mortalibus, cum Dosus [Aphrodites] sponsus mihi cutem cultello desecet.") Memnonium prope Abydum ad litus Hellesponti suggeritur; ostrea Abydi scriptores Graeci Romanique saepe laudaverunt. Aenigma Anglosaxonicum, saeculo fere X scriptum, ostreum simili modo annuit (apud Britannos eius aevi species Ostrea edulis tantum cognita est): Sæ mec fedde, sundhelm þeahte, Ond mec yþa wrugon eorþan getenge Feþelease; oft ic flode ongean Muð ontynde. Nu wile monna sum Min flæsc fretan, felles ne recceð, Siþþan he me of sidan seaxes orde Hyd arypeð, [...]ec hr[...]þe siþþan Iteð unsodene ea[...]d ("Mari nutrita, sub litore celata, Frigido undarum amplexu prehensa, Sine pede, saepe fluctu Labra distendi: homo iam cutem osteosam A meo latere claro cultello Detondet carnemque meam Crudam avide haurit").